b'\n_START_ARTICLE_\nUnibersidad ng Utrecht\n_START_PARAGRAPH_\nAng Unibersidad ng Utrecht (Ingles: Utrecht University,\xc2\xa0UU; Olandes: Universiteit Utrecht, dating Rijksuniversiteit Utrecht) ay isang unibersidad sa lungsod ng\xc2\xa0Utrecht,\xc2\xa0Netherlands. Ito ay isa sa mga pinakamatandang unibersidad sa Netherlands. Itinatag sa Marso 26, 1636, ito ay may kabuuang enrolment na 29,425 mag-aaral noong 2016, at merong 5,568 guro at kawani. Noong 2011, 485 PhD degrees ang iginawad at 7,773 artikulong pang-agham ang nailimbag. Ang bajet ng ng unibersidad noong 2013 ay \xe2\x82\xac765 milyon._NEWLINE_Ang unibersidad ay kinikilala bilang ang pinakamahusay na unibersidad sa Netherlands ayon sa Academic Ranking of World Universities noong 2013, at nararanggo bilang ang ika-13 pinakamahusay na unibersidad sa Europa at ang ika-52 pinakamahusay na unibersidad sa mundo._NEWLINE_Ang motto ng unibersidad ay "Sol Iustitiae Illustra Nos," na nangangahulugang "Araw ng Hustisya, lumiwanag sa amin." Ito ay sinipi sa isang literal na saling Latin ng Bibliya, ang\xc2\xa0Malakias 4:2. (Ang\xc2\xa0Pamantasang Rutgers, na may historikal na koneksyon sa Unibersidad ng Utrecht, ay gumagamit ng isang binagong bersyon ng motto na ito.) Ang Unibersidad ng Utrecht ay pinamumunuan sa pamamagitan ng isang lupon ng unibersidad.'